**«**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ

ФИЛОСОФИЯ ЖӘНЕ САЯСАТТАНУ ФАКУЛЬТЕТІ

ПЕДАГОГИКА ЖӘНЕ БІЛІМ БЕРУ МЕНЕДЖМЕНТІ КАФЕДРАСЫ

**SK3222– «Отбасылық кеңес беру»**

пәні бойынша

**СӨЖ және СОӨЖ тапсырмаларын орындауға әдістемелік нұсқау**

Мамандық: **«6В01101-Педагогика және психология» білім беру бағдарламасы**

2022-2023 оқу жылының күзгі семестрі

Алматы, 2022

**Студенттің өздік жұмысының тапсырмалары:**

СӨЖді Кейс **.** презентация, жоба, эссэ түрінде дайындауға болады.

**Отбасылық кеңес беру» пәнінен СОӨЖ, СӨЖ ұйымдастыру және білім алушылардың оқу жетістіктерін бағалау бойынша әдістемелік ұсыныстар**

Оқытушы мен студенттің өзара бірлескен жұмысы (*СОӨЖ)* студенттердің пәнді жүйелі меңгеруіне, білім, білік, дағдыларын қалыптастыруға, дәріс және семинар сабақтарында алған теориялық білімдерін талдап, қорытынды мен тұжырымдар жасауға және оларды практикада қолдануға үйретеді.

**СОӨЖ, СӨЖ** студенттердің объектіні белгілі бір көзқарас тұрғысынан зерттеуін қамтамасыз ететін зерттеу тәсілдері мен іс-әрекеттердің жүйесі ретінде тақырыптың ішкі мазмұнын толық ашу осы мәселеге қатысты ғылыми еңбектердегі, оқулықтардағы тұжырымдар мен пікірлерді жүйелеуді, көзқарастардағы қайшылықтар мен айырмашылықтарды талдап, топтастыра білуді қажет етеді.

**Студенттің өзіндік жұмысы** оқулықта берілген материалдарды, білім қорын өз зерттеу жұмыстары негізінде жаңаша қорытындылап, кәсіби міндеттерді шығармашылық тұрғыда шеше алатын дағдыға айналдыруды мақсат етеді.

***Студент*** – белсенді, сыни ойлау қабілетіне ие жеке тұлға. Оның кез келген мәселеге қатысты өз пікірі, өзінің дербес шешімі болуға тиіс. Силлабуста ұсынылып отырған СӨЖ түрлері осы мақсаттарды ескере отырып құрылды. Студенттердің өзіндік жұмыстары*зерттеу, ізденіс және шығармашылыққа негізделіп,* жазбаша түрде орындалуы керек.

**Студенттер орындайтын СӨЖ түрлері:**

***Баяндама*** – берілген тақырып бойынша анықталған пікірлер мен тұжырымдарды жүйелеп беруі.

***Мақала***– нақты тақырып бойынша ғылыми зерттеулерге талдау жасап, қорытынды беріледі. Сонан соң зерттеудегі өзінің аталған мәселеге қатысты көзқарасын ұсынып, оны дәлелдейді. Мақала соңында қорытынды тұжырымдар жасайды.

***Тезистер*** – бұл тақырып және оның негізгі мағынасының бірізділікпен қысқартылып, жетекші талаптарының қысқаша берілуі. Тезистердің жоспардан айырмашылығы мәтінде қарастырылатын сұрақтардың атының ғана емес, мәнінің де ашылып берілуімен ажыратылады.

***Реферат*** – алғашқы түпнұсқаның негізгі мазмұнының қысқа, ықшамдалған түрі, онда көтерілген барлық мәселені қамтуға тиіс. Реферат сонымен тек қана ойсыз көшіру емес, таңдалған тақырып бойынша ақпарат көздеріне талдау мен сараптау жасау, оларға баға беру. Рефераттан студенттің «Мен» тұжырымы көрініп тұруы қажет.

*Рефераттың құрылымы:*

1. Реферат жасалатын құжат саласының не бөлімінің аты.

2. Тақырыбы.

3. Түпнұсқаның авторының аты-жөні, шығарған баспа, жылы (журнал болса аты және нөмері).

4. Реферат жазылатын материалдағы басты ойды ықшамдап береді, оған өз пікірін қосуға болмайды.

5. Рефераттың мазмұны түпнұсқада берілген жүйемен, ізбен баяндалады.

Рефератты *репродуктивті және продуктивті деп ажыратады.* Репродуктивті ре­фераттар мәтіннің мазмұнын жаңадан өндіреді. Мұндай рефераттарға*реферат-түйіндеме (резюме)* және *реферат-конспект*жатады.

*Реферат-түйіндемеде (резюме)*тақырып мәтіні бойынша негізгі ережелер келтіріледі.

*Реферат-конспект* мәтіннің негізгі мазмұнын, дәлелдерін, мысалдарын, нәтижелерін береді. Сонымен алғашқысында барлық негізгі шығарылса, екіншісінде негізгі мәліметтерді санамалап қана айтып, бұл бойынша қорытынды дәлелдер келтірілмей-ақ беріледі.

Рефераттың екі түрі де бір түпнұсқа негізінде жасалынған монографиялық, не ортақ бір тақырыпқа біріктірілген бірнеше еңбектің мазмұнынан тұруы да мүмкін. Көлемі 7-10 бет. Тақырыпқа байланысты бұдан аз немесе көп болуы мүмкін.

***Ақпарат көздерімен*** (оқулықтар, ғылыми әдебиеттермен зерттеулер, интернет, т.б.) жұмыс жасау. Ол үшін студент ең бірінші *кітапханада катологпен жұмыс істеудің әдісін* меңгеруі; тақырыптық, алфавиттік каталогтерден өзіңе қажетті әдебиеттер тізімін жасап, олармен танысуы; қажетті ақпаратты жинауды үйренуі қажет.

***Оқулық және ғылыми еңбектермен жұмыс*** олардыңмазмұнынан өзіне қажетті тақырыпты тауып, онымен танысу шолып оқудан басталады. Мұнан соң зерттей оқу орын алады. Зерттей оқу барысында қажетті тұжырымдар бойынша конспект жасалады.

***«Дөңгелек үстел»*** әдісі ең біріншіден студенттердің өзара пікір алмасу формасы ретінде көрініс табады. Дөңгелек үстел – шағын топ ішінде студенттердің қарастырылып отырған тақырып (сұрақ, мәселе, идея, тұжырым, т.б.) бойынша белгіленген уақыт аумағында өз ойларын ортаға салу тәсілі. Дөңгелек үстелде сөз бір студентке бірнеше рет айналып келуі мүмкін.

***ЭССЕ*** *(фр. « essay » - попытка, проба, очерк) -* очерк, шығарма, белгілі бір тақырыптарға ой толғау. Рефератпен салыстырғанда, эссе автордың өзіндік ойларының жиынтығы болып табылады. Бұл философиялық, тарихи-биографиялық, публицистикалық, әдеби-сыни, ғылыми-көпшілік немесе беллетристикалық (көркем шығармалық) сипаттағы жаңа сөз. Барлық аргументтер, идеялар, анықтамалар егер студенттің өзінікі болмаса, оларға сілтеме жасалуы керек. Эсседе пайдаланған дерек көздер, дәйектемелер көрсетілуі керек. Эссе көлемі 3-5 бет. Эссе жанры шығармашылық еркіндікті қажет етеді, ол кез-келген стилде жазылады, бұл оқылған, естілген, көрілген заттар туралы өзіндік ой. Эсседе автор тұлғасы, оның ойы, сезімі, дүниеге көзқарасы тұрады.

Эссе студенттің сабақта қарастырылған тақырып жөнінде өз ойлары мен түсініктерін, идеялары мен пайымдарын келтіретін бағалау тәсілі. Эссе арқылы оқытушы студенттің ойлау деңгейі мен сабақта қалай жұмыс жасағандығын бағалайды.

***Эссенің құрылымы***

*І. Кіріспе бөлім.*

Студент проблеманы,идеяны, қарастыратын мәселені анықтайды,эссе жазудағы мақсатын түсіндіреді.

*ІІ. Негізгі бөлім.*

Тақырыптың мазмұнын, мәнін ашады. Мұнда түрлі ойлар, деректемелер, сілтемелер, сандық мәліметтер, формулалар, кестелер,сызбалар т.б қолданылады.

*ІІІ.Қорытынды бөлім.*

Жұмысты ұқыпты рәсімдеу, оның түйіндемесін, сілтемесін, библиографиясын құра білуге қабілеттілігі және жұмыстың қорытындысын құрастыра білуі.

***Конспект*** – басқа формалармен салыстырғанда жазудың ең әмбебап формасы. Конспект жазғанда оқылған мәтінді қайта жазуда дұрыстығын қамтамасыз ету керек. Конспекттің басты сипаты қысқалық әрі нақтылық. конспектіде ой сабақтастығы мен айтылған мәтіннің қисыны сақталуы тиіс. Конспектілеуде мәтін мазмұнының ең мәнді компоненттері, есте сақталуға тиісті тіректер жазылады (мәселен, атаулар, даталар, кейбір терминдер, символдар).

***Колло́квиум****:* ([лат.](http://ru.wikipedia.org/wiki/%D0%9B%D0%B0%D1%82%D0%B8%D0%BD%D1%81%D0%BA%D0%B8%D0%B9_%D1%8F%D0%B7%D1%8B%D0%BA) colloquium - әңгіме, жиналыс, мәжіліс) - ғылыми жиналыстар, оның маңызы баяндамаларды оқып, талқылау. Сонымен қатар колло́квиум - білім беру жүйесінде білімді бағалау мен тексерудің бір формасы. Әдетте жоғарғы оқу орындарында ол семестр ортасында жүргізілетін, өзіндік мини-[емтихан](http://ru.wikipedia.org/wiki/%D0%AD%D0%BA%D0%B7%D0%B0%D0%BC%D0%B5%D0%BD), мақсаты емтихан тақырыптарының тізімін азайту. Коллоквиум барысында жобалар, рефераттар және басқа жазба жұмыстары тексерілуі мүмкін. Коллоквиумде алынған баға емтихан бағасына тікелей қатысы болуы мүмкін. Коллоквиум мазмұнына 2 практикалық міндет, 2 нақты теориялық сұрақ кіреді.

***Проект (жоба)*** өгеше өнім яки қызмет тудыру мақсатымен уақытша айналысатын жұмыс. Себебі әр жобаның өз уақыты, яғни басталуы мен аяғы болады. Жобаға бірнеше студент қатысуы мүмкін. Жоба ретінде тапсырманы құру, журналдың номерін дайындау, ақпараттық жүйесін құру және т.б.

***Пресс-конференциялар*** журналистермен қарым-қатынас жасау формасы, ақпаратты ең бірінші алудың жолы. Пресс-конференцияда әдетте басшылық немесе көтерілген мәселеге құзырлы адамдар қатысады.

***Пікірталас (дискуссия)* -** қандай да болмасын проблема бойынша қарама-қарсы пікірлерді келтіру арқылы ақиқатқа жету тәсілі.

***Топтық зерттеу немесе презентация*** *(бірлескен жұмыс)* **–** семинар немесе практикалық сабақтарда студенттердің бірлесе отырып белгілі бір проблеманы графикалы түрде шешу тәсілі. Оқытушы тақырып бойынша шешуді талап ететін проблеманы студенттерге ұсынады. Студенттер шағын топтарға бөлініп, аталған проблеманы шешу жолдарын талқылап, өздерінің шешімін плакатқа түсіреді. Студенттер өздігінен мазмұн мен тапсырма орындаудың формасын таңдайды, ақпарат жинастырады, оларды талдап, бағалайды. Содан кейін плакат қабырғаға ілінеді де, топ атынан спикер шығып жұмысты қорғайды. Қорғау соңында топ мүшелері басқаларының сұрақтарына жауап береді, олардың өз шешімдеріне түзету енгізуі де мүмкін. Оқытушы әр топқа жеке тапсырма беруі немесе топтар тапсырманы өздері де таңдап алуы мүмкін.

***Ойындар:***

1. Рөлдік ойындар: көшбасшылық ойындар.
2. Іскерлік ойындар: саяхат, блиц-ойындар, өндірістік ойындар.
3. Имитациялық ойындар.

***Тренингтер* -** қысқа мерзім ішінде практикалық қолданыста қажетті әрі тиімді біліктер мен дағдыларды игеруге бағытталған оқу сабақтары. *Тренингтердің мақсаты* **–** үйренудің ең тиімді жолдарын игеру. Мұнда үйренушілер өз әрекеттерін қалайша тиімді түрде ұйымдастырып, жұмыста оң нәтижеге қалайша жету керектігі мәселесімен айналысады.

***Тест*** студенттердің оқу жетістіктерін, олардың білім, білік, дағдыларының жиынтығын обьективті түрде өлшеу мүмкіндіктерін береді. Тесттерді әдетте ашық және жабық деп екіге бөледі.

*Жабық тест* дегеніміз – келтіріліген жауаптардың ішінде біреуі дұрыс болатын тапсырма, студенттер бұл жауапты таңдап көрсетуі тиіс.

*Ашық тесттер* дайын күйде берілген бір немесе бірнеше дұрыс жауаптарды іздестірмей, шығармашылық тұрғыдан шешім келтіруді талап етіп,келесідей тапсырмалардан тұрады: өзіндік түсінікті келтіру, мәсеелні шешу, ой-өрістерін дамытуға бағытталған шығрмашылық жұмыстары.

***Бақылау*** – қандай да бір фактілерді анықтау үшін ақпаратты жинақтау құралы. Бақылау арқылы студенттің сабақта қалай жұмыс жасағандығын немесе сабақтың қалай өткендігі туралы ақпарат жинап, талдау жұмысын жүргізуге болады.

***Сауалнама* –** берілген сұрақтарға жауап беру арқылы ақпарат жинақтау. Сауалнама алдын-ала құрастырылып, респонденттерге таратылып беріледі.

***Интервью*** – сұрақ-жауап арқылы қандай да болмасын мәселені талқылау және өзіндік пікір келтіру. Интервью арқылы студенттің немесе оқытушының сабақ тақырыбы жайлы пікірлерін білуге болады.

***Сұхбат*** – негізгі бір ортақ ой төңірегінде әңгімелесіп , ой бөліседі. Сұрақтарына жауап алып, сұқбаттасушының пікірін біледі. Сұхбаттық әңгіме түрі көпшілігінде екі адамның әңгімелесуі түрінде өтеді.

***Аннотация ( лат. сөзі annotatio*** *– белгі, естелік)* – кітаптың, мақалының қысқаша сипаттамасы, яғни кез келген мәтіннен оның көзқарасы бойынша мазмұнын, формасын және басқа ерекшеліктерін белгілеп қою. Аннотацияның мақсаты – мәтінде не туралы айтылатыны жөніндегі сұраққа жауап беру, ол туралы жалпы түсінік беру. Аннотация – материалды сұраптау арқылы мазмұнын ашып, баға беру.

***Глоссарий –*** белгілі бір шығармада кездесетін, сирек қолданылатын сөздердің түсіндірме сөздігі. Сөз тіркестеріне, қазіргі кезде түсініксіз сөздерге түсінік беріледі. Сирек кездесетін кейбір аударма сөздіктер де глоссарийге жатады.

***Портфолио* –** студенттің семестр бойы жасаған жұмыстары және жетістіктерінің айғағы мен дәлелі. Онда студент өзінің жазба жұмыстарының үлгілерін сақтап, семестр аяғында үйренгені туралы есеп берген кезде дәлел ретінде қолдана алады. Портфолионы электронды түрде де келтіруге болады. *Портфолио бірнеше қызмет* атқарады:

- жинақтаушы – студенттің жұмыстарының жиынтығы;

- үлгі – студенттің жеке оқу траекториясын қалыптастырудың құралы;

- ой-толғаныс пен шығармашылық тудырушы – студенттерге оқу/үйрену және кәсіби тұрғыдан қажетті әдістер мен тәсілдердің қолдануын ұғынуға және т.б. мүмкіндік береді.

*Портфолионың бөлімдері:*

1. Студент туралы мәлімет.
2. Пәннің теориялық мазмұны.
3. Студенттің жұмыс үлгілері.
4. Студенттің жетістіктері.
5. Студенттің ой-толғанысы.

|  |  |
| --- | --- |
| **Апта** | **Тапсырмалар** |
| 3 | **СӨЖ 1.**  11) «Отбасылық кеңес берудің тиімді бағыттары» (қазіргі басылымдардағы аналитикалық жұмыс)  2) Өзекті отбасылық мәселелер бойынша БАҚ материалдарын іріктеу (отбасындағы зорлық-зомбылық, ата-ананың авторитарлығы, конфликттік қарым-қатынастар және т.б.), мұндай мәселелердегі себептерді талдау, ұсыныстар даярлау. |
| 5 | **СӨЖ 2.**  1) Отбасымен кеңес беру жұмысын жүргізу бағдарламасын құрастырыңыз  2) «Бала – Ата-ана» қарым-қатынасын анықтауға арналған тесттер жинағын құрастыру (20 тест сұрағы) |
| 7 | **СӨЖ 3.**  1)Отбасылық мәселелерді еңсеруге арналған жаттығулар немесе ойындар құрастыру  2) Әртүрлі әлеуметтік-психологиялық мәселелері бар отбасылармен жұмыс жүргізуге арналған кеңес беру сценарийін құрастыру |
| 10 | **СӨЖ4.**  «Отбасылық кеңес беру құралдары негізіндегі үйлесімді отбасы» жобасының ұйымдастыру-ізденушілік және аналитикалық кезеңі |
| 12 | **СӨЖ- 5.** «Отбасылық кеңес беру құралдары негізіндегі үйлесімді отбасы» жобасының жалпылау, апробациялық және қорытынды кезеңі (мәліметтерді жалпылау, апробация, нәтижелерді безендіру, презентация қорғау) |
| 14 | **СӨЖ – 6.**«Отбасылық кеңес беру құралдары негізіндегі үйлесімді отбасы» жобасының жалпылау-презентациялық кезеңі |

**Пән бойынша орындалатын қосымша жұмыс тақырыптары**

**СОӨЖ-1** Отбасылық өмірді сипаттаудағы В.Сатир, С.Минухин және М.Боуэн ұсынған түсініктер жүйесі

**СОӨЖ-2.** Неке және отбасы туралы Заң. (баяндамалық талдау)

**СОӨЖ-3.** Мүмкіндігі шектеулі балалары бар отбасына кеңес беру формалары.

Девиантты мінез-құлықты балаларға кеңес беру түрлері.

**СОӨЖ-4.** «Отбасының бос уақытын дұрыс ұйымдастыру» тақырыбына презентация жасау

**СОӨЖ-5.** Неке туралыК.Хорни,К.Юнг, К.Роджерс және т.б психоаналитикалық тұжырымдар. Қазақ дүниетанымындағы некелесу, үй болу мәселесінің әлеуметтік-педагогикалық сипаты.

**СОӨЖ-6.**Мектеп мұғалімдерінің ата-аналармен жұмыс істеу формалары мен әдістері **СОӨЖ-7**.Отбасылық кеңес беру техникасы. Жасөспірімдер мен балалардың жүріс-тұрысына (ерте нашақорлыққа және ішімдікке салынуы) т.б. мәселелер бойынша ата-аналарға кеңес беру.

**СОӨЖ-8.** Отбасы тәрбиесінің тұлға қалыптастырудағы мәнімен маңызы.Отбасының қарым-қатынас мәдениеті

**СОӨЖ-9.** Әлеуметтік жұмыс тәжірибесіндегі отбасылық кеңес беру, әлеуметтік жұмыс түрлері (мысалдар, жағдаяттар таңдау бойынша)

**СОӨЖ-10.** Әртүрлі категориядағы отбасылар: баласы көп, баласы жоқ отбасы, толық емес отбасына әлеуметтік педагог ретінде берілетін кеңес түрлерінің классификациясын құрастыру

**СОӨЖ-11.** Жас отбасының проблемалары мен қиындықтарын жеңу бойынша берілетін кеңес түрлеріне ереже, жадынама ұсыныңыз.

**СОӨЖ-12**. «Отбасылық кеңес беруддегі диагностикалық әдістемелер» тақырыбына библиографиялық көрсеткіш дайындау

**Әдебиеттер тізімі**

**Негізгі**

1. Алёшина Ю. Е. Индивидуальное и семейное психологическое консультирование. — Изд. 2-е. — М.: Независимая фирма «Класс», 2000. — 208 стр
2. Биекенов К.У., Жаназарова З.Ж., Нурбекова Ж.А. Отбасымен әлеуметтік жұмыс. Алматы, 2003.
3. Баймұқанова М.Т.. Отбасымен әлеуметтік педагогикалық жұмыс . Астана 2005
4. Әтемова Қ.Т. Отбасында баланың іс-әрекетін ұйымдастыру жолдары. А., 2002.
5. Оразбекова К. Отбасы психологиясы. Алматы**-** 2000.
6. Силяева Е.Г.  Психология семейных отношений с основами семейного консультирования Учеб. пособие для студ. высш. учеб. заведений М.: Издательский центр «Академия», 2002.
7. Елизаров. А. Н. Основы индивидуального и семейного психологического кон­сультирования: Учебное пособие. - М.: «Ось-89», 2003. - 336 с.
8. МынбаеваА.К.,Садвакасова З.М., Темирболат А.Б. Инновационные стратегии и технологии воспитания студентов.Инновации в обучении: учебно-методическое пособие-Алматы,2013.-91стр
9. Биекенов К.У., Жаназарова З.Ж., Нурбекова Ж.А. Отбасымен әлеуметтік жұмыс. Алматы, 2003.
10. Баймұқанова М.Т.. Отбасымен әлеуметтік педагогикалық жұмыс . Астана 2005
11. Әтемова Қ.Т. Отбасында баланың іс-әрекетін ұйымдастыру жолдары. А., 2002.
12. Оразбекова К. Отбасыпсихологиясы. Алматы**-** 2000.
13. Осипова, М. П. Педагогическое взаимодействие с семьей: пособие для педагогов учреждений общего среднего образования / М. П. Осипова, Е. Д. Осипов. – Минск: ИВЦ Минфина, 2015. – 191 с.
14. Гагай В. В. Семейное консультирование. - СПб.: Речь, 2010. - 317 с.
15. Забродин Ю.М. Психологическое консультирование / Забродин Ю.М., Пахальян В.Э., под общей редакцией Ю.М. Забродина. – М.: Эксмо, 2010.–384 с.
16. Фельдштейн Д.И. Психология развития человека как личности: Избранные труды: В 2 т. – Т 1. – М. - Воронеж: Издательство НПО «МОДЭК», 2005. –– 568 с.
17. Словарь-справочник по психодиагностике (под ред. Бурлачука Л.Ф., Морозова С.М.). СПб., 2009.
18. Айви А., Айви М.Б., Саймек-Даунинг Л. Консультирование и психотерапия. Сочетание методов, теории и практики. М.,2003.
19. Алешина Ю.Б. Индивидуальное и семейное психологическое консультирование. М. МГУ, 2004.
20. Адлер А. Наука жить. Киев, 2005.
21. Василюк Ф.Е. Психология переживания. М.,МГУ, 2006.
22. Качунас Р. Основы психологического консультирования. М, 1999.
23. Нэльсон-Джоунс Р. Теория и практика консультирования. М., 2010.
24. Роджерс К. Взгляд на психотерапию. Становление человека. М.,2004.
25. Құнанбаева А.Ж. Дәстүрлі казак жанұясындагы ата-ана мен бала   
    қатынасының ерекшеліктері. /Педагогика. 2006. № 1. 43-4766.
26. Төлеубекова Р. Отбасы және тәрбие. Ұлт тағылымы.-2001.№ 1. -98-100б
27. Рудольф Дрейкурс, Вика Золц. Манифест счастливого детства. Серия «Авторитетные детские психологи» ООО «Рама Паблишин», Екатеринбург-2011, 296 стр
28. Посысоев Н.Н. (ред) Основы психологии семьи и семейного консультирования М.: Изд-во Владос-пресс, 2004. - 328 стр.
29. Ибраимова Л. Қазақ халқының отбасылық тәрбиесі. Оқу-әдістемелік құрал.— Алматы: Нұрлы әлем, 2005.— 56 бет.
30. Жумадуллаева А. Жастарды отбасы-некелік өмірге даярлаудың негізі— ата-ана өнегесі// Ұлт тағылымы.— 2001, №3.
31. Петровская В.Г. Основы семейного консультирования Учебное пособие для студ. факультета психологии. - Куйбышев, 2012. - 132 с.
32. Michael J., Goldshtein, Bruse L., Baker, and K. Jamison Abnormal Psychology: experience, origins, and intervtntion. 1986.
33. Robert S. Feldman. Understanding Psychology. 1990, 1987 by McGraw – Hill Inc.
34. R. Dreikyrc B.Solz. Children: The Challenge: The Classic Work on Improving Parent-Child Relations Ekaterinbyrk 201